ai4bharat/Pralekha huggingface dataset:
بجلی کی وزارت
ای ای ایس ایل نے اسٹریٹ لائٹنگ نیشنل پروگرام کے تحت 29 ریاستوں/ مرکز کے زیر انتظام علاقوں میں 1.28 کروڑ سے زیادہ کی ایل ای ڈی اسٹریٹ لائٹس کی تنصیب کی ہے۔ : جناب آر کے سنگھ، مرکزی وزیر برائے بجلی اور نئی اور قابل تجدید توانائی
عزت مآب وزیر اعظم نے 5 جنوری 2015 کو اسٹریٹ لائٹنگ نیشنل پروگرام  کا آغاز کیا، جسے ہندوستان بھر میں روایتی اسٹریٹ لائٹس کو سمارٹ اور توانائی کی بچت والی ایل ای ڈی اسٹریٹ لائٹس سے بدلنے کے لئے انرجی ایفیشنسی سروسز لمیٹڈ  کے ذریعے نافذ کیا جا رہا ہے، جو کہ وزارت بجلی کے پبلک سیکٹر انڈرٹیکنگز  کی ایک مشترکہ کمپنی ہے۔
اس پروگرام کو ملک بھر میں نافذ کیا جا رہا ہے۔
اسٹریٹ لائٹ نیشنل پروگرام  ایک رضاکارانہ پروگرام ہے۔ پروگرام کے تحت، ای ای ایس ایل نے 5 سالوں میں ملک کی تمام شہری مقامیاداروں/گرام پنچایتوں  میں 1.34 کروڑ موجودہ روایتی اسٹریٹ لائٹس کی تخمینہ تعداد کو توانائی سے موثر ایل ای ڈی اسٹریٹ لائٹس کے ساتھ تبدیل کرنے کا ہدف مقرر کیا تھا۔ اس کے لیے، ای ای ایس ایل اسٹریٹ لائٹس کی تبدیلی سے پہلے براہ راست یا متعلقہ ریاستی/یوٹیز حکومتوں کے ذریعے جی پیز/ یو ایل بیز کے ساتھ معاہدہ کیا گیا ہے۔
رضاکارانہ پروگرام ہونے کی وجہ سے، ایس ایل این پی کے لیے کوئی خاص اہداف مقرر نہیں کیے گئے ہیں۔ آج تک، ای ای ایس ایل نے 29 ریاستوں/ مرکز کے زیر انتظام علاقوں میں 1.28 کروڑ سے زیادہ ایل ای ڈی اسٹریٹ لائٹس کی تنصیب کی ہے۔
یہ اطلاع بجلی کے مرکزی وزیر آر کے سنگھ نے آج لوک سبھا میں دی۔
ش ح۔ ش ت۔ج
Uno-3815
(Visitor Counter : 64
وزیراعظم کا دفتر
وزیر اعظم 25 نومبر کو لاچت بار پھوکن کے 400ویں یوم پیدائش سے متعلق سال بھر چلنے والی تقریبات کے اختتامی پروگرام سے خطاب کریں گے
لاچت بار پھوکن اہوم سلطنت کی روئل آرمی کے جنرل تھے ،جنہوں نے 1671 میں سرائے گھاٹ کی جنگ میں مغلوں کو زبردست شکست سے دوچار کیا تھا
وزیر اعظم 25 نومبر کو گیارہ بجے صبح ،وگیان بھون نئی دہلی میں لچت بار پھوکن کے 400ویں یوم پیدائش سے متعلق سال بھر چلنے والی تقریبات کی اختتامی تقریب سے خطاب کریں گے ۔
وزیر اعظم کا ہمیشہ یہ طریقہ رہا ہے کہ وہ مناسب ترین انداز میں گمنام سرماؤں کی عزت افزائی کرتے رہتے ہیں ۔اسی سلسلے کو آگے بڑھاتے ہوئے ، ملک میں سال 2022 کو لاچت بار پھوکن کی 24ویں یوم پیدائش والے سال کے طور پر منایا جارہا ہے ۔ان تقریبات کا آغاز اس سال فروری میں اس وقت کے عزت مآب صدر جمہوریہ ہند جناب رام ناتھ کووند کے ذریعہ گوہاٹی میں کیا گیا تھا۔
لاچت پھوکن آسام کی اہوم حکومت کی شاہی فوج کے مشہور جنرل تھے ۔انہوں نے مغلوں کو شکست دی تھی اور اورنگ زیب کے تحت جاری رہنے والی مغلوں کی توسیع پسندانہ کارروائیوں کو کامیابی کے ساتھ روک دیا تھا ۔لاچت بار پھوکن نے سرائے گھاٹ کی جنگ میں، جو 1671 میں لڑی گئی تھی، آسامی سپاہیوں کے جذبات کو ابھارا اور مغلوں کو ایک زبردست اور شرمناک شکست سے دوچار کیا۔لاچت بار پھوکن اور ان کی فوج کی طرف سے کی گئی دلیرانہ جنگ ہمارے ملک کی تاریخ میں مذاحمت کی سب سے زیادہ تحریک دینے والے فوجی کارناموں میں سے ہے۔
وزیراعظم کا دفتر
وزیر اعظم نے اس سال کے پریکشا پہ چرچہ کے لیے خیالات و نظریات طلب کئے
وزیر اعظم جناب نریندر مودی نے تمام لوگوں کو خاص طور پر امتحان کے سورماؤں ، والدین اور اساتذہ کو مدعو کیا ہے کہ وہ اس سال کی پریکشا پہ چرچا بات چیت کے لیے اپنے خیالات و نظریات کا اشتراک کریں۔
وزیراعظم نے ٹویٹ کیا۔
‘‘پریکشا پہ چرچا کو زندگی کے تمام شعبوں کے لوگوں کی طرف سے موصول ہونے والی وسیع معلومات نے اور بھی یادگار بنا دیا ہے۔ میں آپ سب کو دعوت دیتا ہوں، خاص طور پر امتحان کے سورماؤں # ، والدین اور اساتذہ کو کہ اس سال کی گفتگو کے لیے اپنی معلومات کا اشتراک کریں۔ in/ppc-2023/PPC2023 innovateindia.mygov # ’’
سائنس اور ٹیکنالوجی کی وزارت
ہماچل کے کسان کے ذریعے تیار کردہ کم سردی میں پیدا ہونے والے سیب کی قسم دور دور تک پھیلی
نئی دلّی ، 29 مئی / ہماچل پردیش کے ایک کسان نے جدت طرازی کرتے ہوئے سیب کی ایک ایسی قسم پیدا کی ہے ، جس کے پھول اور پھلوں کے لئے طویل سرد موسم کی ضرورت نہیں ہوتی ۔ یہ قسم بھارت کے مختلف میدانی ستوائی اور نیم استوائی علاقوں میں بھی پھیل گئی ہے ، جہاں گرمیوں میں درجۂ حرارت 40 سے 45 ڈگری سیلسیس تک پہنچ جاتا ہے ۔
سیب کی اِس قسم کی تجارتی پیداوار منی پور ، جموں ، ہماچل پردیش کے نشیبی علاقوں ، کرناٹک ، چھتیس گڑھ اور تلنگانہ میں شروع کی گئی ہے اور اب تک دیگر 23 ریاستوں اور مرکز کے زیر انتظام علاقوں میں ، اِس کی کوششیں کی جا رہی ہیں ۔
ہماچل پردیش کے بلاسپور ضلع میں پنیالا گاؤں کے رہنے والے ہریمن شرما نے سیب کی یہ قسم - ایچ آر ایم این 99 تیار کی ہے ، جو نہ صرف خطے کے ہزاروں کسانوں کے لئے بلکہ کم اونچی پہاڑیوں والے اضلاع کے باغبانوں کے لئے بھی تحریک کی باعث ہے ۔ ہریمن بچپن میں ہی یتیم ہو گئے تھے اور اُن کے چچا نے ، اُن کو پالا ۔ انہوں نے دسویں کلاس تک تعلیم حاصل کی اور اس کے بعد وہ کھیتی میں لگ گئے ، جو اُن کی آمدنی کا اصل ذریعہ تھی ۔ باغبانی میں ، اُن کی دلچسپی نے ، انہیں مختلف پھلوں جیسے سیب ، آم ، انار ، کیوی ، لوکاٹ اور یہاں تک کہ کوفی اگانے کی خواہش پیدا کی ۔ سب سے دلچسپ بات یہ ہے کہ انہوں نے ایک ہی کھیت میں آم اور سیب دونوں کی کاشت کی ۔ ان کا پورا یقین ہے کہ کسان ہماچل پردیش کے نشیبی علاقوں اور دیگر علاقوں میں بھی سیب کے باغات لگا سکتے ہیں ۔
1998 ء میں ہریمن شرما نے بلاسپور کے ایک گاؤں سے کھانے کے لئے کچھ سیب خریدے اور اُن کے بیج اپنے گھر کے پیچھے پھینک دیئے ۔ 1999 ء میں انہوں نے دیکھا کہ اُن کے گھر کے پیچھے ایک سیب کا پودا نکل رہا ہے ، جو اُن کے پھینکے ہوئے بیج سے پیدا ہوا ۔ یہ دیکھ کر وہ بہت خوش ہوئے کہ سیب کا پودا پنیالا جیسے گرم مقام پر بھی پھوٹ رہا ہے ، جو سطح سمندر سے 1800 فٹ کی بلندی پر واقع ہے ۔ ایک سال بعد اس پودے میں پھول آنا شروع ہوئے اور 2001 ء میں ، اُس پر پھل آ گئے ۔ انہوں نے اِس پیڑ کو مدر پلانٹ کے طور پر محفوظ کیا اور اس سے سیب کے اور کئی پیڑ لگائے ۔
2007 ء سے 2012 ء تک ہریمن دوسروں کو سیب اگانے کے لئے آمادہ کرتے رہے ۔ آخر کار ، نیشنل انوویشن فاؤنڈیشن  – انڈیا نے ، جو حکومتِ ہند کے سائنس اور ٹیکنا لوجی کے محکمے کا ایک خود مختار ادارہ ہے ، اس کو منظوری دی ۔
این آئی ایف نے پیڑ پودوں کی ورائیٹی اور کسانوں کے حقوق کے تحفظ کے قانون ، 2001 کے تحت ، ان کا رجسٹریشن کرنے کے علاوہ ، اسے تکنیکی اور مالی امداد بھی فراہم کی اور اس طرح راشٹر پتی بھون سمیت 30 ریاستوں میں 25 تنظیموں نے 2000 سے زیادہ کسانوں کے کھیتوں میں 20000 سے زیادہ پود لگا دی ہے ۔ اب تک 23 ریاستوں اور مرکز کے زیر انتظام علاقوں نے ، اِس پھل کے لئے تیاری کی خبریں ہیں ۔ ان میں بہار ، جھار کھنڈ ، منی پور ، مدھیہ پردیش ، چھتیس گڑھ ، اتر پردیش ، مہاراشٹر ، گجرات ، دادر اور نگر حویلی ، کرناٹک ، ہریانہ ، راجستھان ، جموں و کشمیر ، پنجاب ، کیرالہ ، اترا کھنڈ ، تلنگانہ ، آندھرا پردیش ، مغربی بنگال ، اڈیشہ ، پڈو چیری ، ہماچل پردیش اور دلّی شامل ہیں ۔
جناب ہریمن شرما کو 2017 ء میں نویں قوم دو سالہ بنیادی اختراعات اور امتیازی روایات کے علم کے ایوارڈ سے نوازا گیا ۔ اس وقت کے صدرِ جمہوریۂ ہند جناب پرنب مکھرجی نے راشٹر پتی بھون میں ، انہیں ایوارڈ سے نوازا ۔
۔۔۔۔ ۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔ ۔ ۔۔۔۔۔۔۔ ۔ ۔

U.No. 4951
(Visitor Counter : 668
ریلوے کی وزارت
پردیپ کمار نے ریلوے بورڈ کے رکن  کی حیثیت سے عہدہ سنبھالا
جناب پردیپ کمار نے 11 اکتوبر 2019 کو، ریلوے بورڈ کے رکن  اور حکومت ہند میں بحیثیت عہدہ پرنسپل سکریٹری کا چارج سنبھالا۔ اس سے قبل جناب پردیپ کمار این اے آئی آر کے ڈائرکٹر جنرل کی حیثیت سے کام کرچکے ہیں۔ جناب پردیپ کمار 1981 بیچ کے انڈین ریلوے سروس آف سگنل انجینئر  کے افسر ہیں۔
جناب پردیپ کمار یونیورسٹی آف رڑکی  سے بیچلر آف انجینئرنگ  ہیں ۔ اس کے علاوہ انہوں نے یونیورسٹی آف رڑکی  سے ماسٹر آف انجینئرنگ  اور ساؤتھرن کراس یونیورسٹی نیو ساؤتھ ویلز، آسٹریلیا سے ماسٹر آف بزنس ایڈمنسٹریشن  ہیں۔ انہوں نے 2000 میں یہ ڈگری حاصل کی۔
جناب کمار نے 1983 میں شمالی ریلوے کو جوائن کیا تھا۔ اپنے شاندار کیریئر کے دوران جناب کمار انڈین ریلویز کے متعدد نہایت اہم ایکزیکیٹیو اور منیجنگ کے عہدوں پر فائز رہے ۔ وہ این اے آئی آر، ودودرہ کے ڈائرکٹر جنرل کی حیثیت سے خدمت کرنے کے علاوہ شمالی ریلوے، جنوب مشرقی ریلوے ، جنوبی وسطی ریلوے، مغربی وسطی ریلوے، ریلوے الیکٹری فیکیشن ریلوے بورڈ اور ریل ٹیلی کارپوریشن انڈیا لمیٹیڈ، نئی دہلی میں اپنی خدمات انجام دے چکے ہیں۔
اپنی سروس کے دوران جن اہم عہدوں پر وہ فائز رہے ان میں مغربی وسطی ریلوے، جبل پور کے ایڈیشنل جنرل منیجر، جنوب مشرقی ریلوے ، کولکاتا کے چیف سیفٹی آفیسر ، جنوب وسطی ریلوے، وجے واڑہ کے ڈویژنل ریلوے منیجر ، ریلوے بورڈ، نئی دہلی کے ایکزیکیٹیو ڈائرکٹر  اور ڈائرکٹر  اور ریل ٹیل کارپوریشن آف اڈیا لمیٹیڈ  نئی دہلی کے جنرل منیجر  اور ایکزیٹیو ڈائرکٹر شامل ہیں۔
انہوں نے متعدد ممالک کا کئی مرتبہ سفر کیا ہے۔ وہ جاپان میں ہائی اسپیڈ ریلوے کی ٹریننگ لے چکے ہیں ۔اس کے علاوہ انہوں نے نارنیجی میلن یونیورسٹی، پٹس برگ، امریکہ میں اسٹریٹجک منیجمنٹ کی ٹرینٹنگ حاصل کی ۔ان کی مہارت کے شعبوں میں ٹیلی کام نیٹ ورک ڈیزائن اینڈ پلاننگ، ٹرین آپریشن اور قدرتی آفات کابندوبست اور سگنلنگ پروجیکٹس منیجمنٹ شامل ہیں۔
۔۔۔۔۔۔۔۔۔۔۔
م ن۔م ع۔ن ا۔
U- 4587
(Visitor Counter : 51
بہت چھوٹی، چھوٹی اور درمیانی صنعتوں کی وزارت
ایم ایس ایم ای ٹول روم اور تربیتی مراکز نے پچھلے نو برسوں میں سولہ لاکھ نوجوانوں کو تربیت فراہم کی اورتین لاکھ ایم ایس ایم ای یونٹوں کو فائدہ پہنچا: جناب نارائن رانے
نیشنل اسمال انڈسٹریز ڈے کے موقع پر بہت چھوٹی، چھوٹی اور درمیانے درجے کی صنعتوں کے مرکزی وزیر جناب نارائن رانے نے ٹویٹر پر اعلان کیا کہ 16 لاکھ نوجوانوں کو تربیت دی گئی ہے جس کے بعد گزشتہ 9 برسوں میں 3 لاکھ ایم ایس ایم ای یونٹوں کو فائدہ پہنچا۔ یہ فاءدہ ملک بھر میں ایم ایس ایم ای کی وزارت کے ذریعے چلائے جانے والے 18 ٹول رومز اور ٹیکنالوجی مراکز کے ذریعے پہنچا ہے۔
جناب رانے نے کہا کہ ایم ایس ایم ای کی وزارت کے تحت کام کرنے والے ٹول رومز اور ٹیکنالوجی مراکز عزت مآب وزیر اعظم جناب نریندر مودی کے خود کفیل ہندوستان کے خواب کو پورا کرنے میں اہم کردار ادا کر رہے ہیں۔ یہ ٹول رومز اور ٹیکنالوجی مراكز جدید ترین مصنوعات کی تیاری میں مرحلہ وار تعاون بھی كر کر رہے ہیں۔
جناب رانے نے کہا کہ یہ ٹول روم درمیانے اور چھوٹے سائز کے آلات کو بین الاقوامی معیار کے مطابق ڈیزائن اور تیار کرتے ہیں جو کھیلوں کے سامان، پلاسٹک، آٹوموبائل، جوتے، شیشہ، پرفیوم، فاؤنڈری اور فورجنگ، الیکٹرانکس اور خلائی شعبے سے متعلق صنعتوں میں استعمال ہو رہے ہیں۔ حال ہی میں لانچ کردہ چندریان -3 مشن كے لیے بھونیشور ٹول روم نے 437 اقسام کے تقریباً 54,000 ایرو اسپیس اجزاء تیار کیے ہیں۔ ان ٹول رومز نے عالمی وبا کورونا کے مشکل وقت میں پی پی ای کٹس، سینیٹائزر مشینوں، آکسیجن کنسینٹریٹرز کی ملکی ضروریات کو پورا کرنے کے ساتھ ساتھ ان کی بیرونی ممالک کو برآمدات میں بھی اہم کردار ادا کیا ہے۔
ایم ایس ایم ای کے وزیر نے اپنے ٹویٹ کے ذریعے مطلع کیا کہ مزید 15 ٹیکنالوجی مراکز قائم کیے جا رہے ہیں تاكہ ملک کے ایم ایس ایم ای یونٹوں کو مزید مضبوط بنایا جا سكے ۔
نائب صدر جمہوریہ ہند کا سکریٹریٹ
نائب صدرجمہوریہ 15ستمبر کو بھوپال کا دورہ کریں گے
نائب صدر جمہوریہ ماکھن لال چترویدی نیشنل یونیورسٹی آف جرنلزم اینڈ کمیونی کیشن کے تقسیم اسناد کی تقریب میں شرکت کریں گے
نائب صدر جمہوریہ ہند،جناب جگدیپ دھنکڑ ،ڈاکٹر سدیش دھنکڑ کے ساتھ15ستمبر2023 کو مدھیہ پردیش میں بھوپال کے دورے پر جائیں گے۔جہاں وہ ماکھن لال چترویدی نیشنل یونیورسٹی آف جرنلزم اینڈ کمیونی کیشن کی تقسیم کے اسناد کی تقریب میں مہمان خصوصی ہوں گے۔
اپنے دورے کے دوران نائب صدر جمہوریہ یونیورسٹی کے نئے کیمپس کا بھی افتتاح کریں گے۔
وزارت دفاع
بی آر او نے 64ویں بی آر او ڈے کی تقریبات کے ایک حصے کے طور پر ایک ملٹی ماڈل مہم ‘‘ایکتا ایوم شردھانجلی ابھیان’’ کا اہتمام کیا
قوم کی تعمیر میں اپنے کرم یوگیوں کی قربانیوں اور خدمات کی یاد میں بارڈر روڈز آرگنائزیشن  64ویں بی آر او ڈے کی تقریبات کے ایک حصے کے طور پر ‘‘ایکتا ایوم شردھانجلی ابھیان’’ کا انعقاد کر رہی ہے۔ لیفٹیننٹ جنرل راجیو چودھری، ڈائریکٹر جنرل بارڈر روڈز نے یکم مئی 2023 کو سیما سڑک بھون واقع نئی دہلی سے موٹر سائیکل اور کار ریلی ٹیموں کو جھنڈی دکھا کر روانہ کیا۔
مہم کی ٹیم موٹر سائیکلوں اور موٹر کاروں پر مشتمل ہے جن کے سفر کا آغاز ملک کے شمال مشرقی اور شمالی حصے سے ہوا ہے۔مہم کی موٹرسائیکل مرحلے کا آغاز 14 اپریل 2023 کو کیبیتھو، اروناچل پردیش سے ہوا۔ 18 پروجیکٹوں کی مہم کے ارکان نے 108 دور افتادہ سرحدی مقامات سے مٹی، پانی اور پودے اکٹھے کئے ہیں۔انہیں بی آر او الما میٹر، بی آر او اسکول اور مرکز واقع پنے میں لگایا جائے گا۔
مملکتی وزیر دفاع اجے بھٹ 07 مئی 2023 کو بی آر او کے 64 ویں یوم تاسیس پر پنے میں مہم میں حصہ لینے والی ٹیموں کو پرچموں سے آراستہ کریں گے۔
وزارت خزانہ
نئی ممبئی کمشنری کی سی جی ایس ٹی نے 10.68کروڑروپے کے جعلی آئی ٹی سی گینگ کا انکشاف کیاہے اورایک اسٹیل کمپنی کے مالک کو گرفتارکیاہے
بروز بدھ 2فروری ، 2022کو نئی ممبئی کمشنری کی سی جی ایس ٹی نے 10.68کروڑروپے کے ایک جعلی آئی سی ٹی گینگ کا انکشاف کیاہے اور ایم /ایس ۔نوین اسٹیلس  کے مالک کوگرفتارکیاہے ۔ کمپنی 60کروڑروپے کی جعلی رسیدوں سے ایک جعلی ان پٹ ٹیکس کریڈٹ  سے فائدہ اٹھانے میں مصروف تھی اوراس طرح سرکاری خزانے کو دھوکہ دے رہی تھی ۔
نئی ممبئی کے سی جی ایس ٹی کے تحت ٹیکس چوری مخالف دستے کے آفیسروں کی ایک ٹیم نے مذکورہ بالا کمپنی کے خلاف تفتیش انجام دی۔ مالک کے بیان کے مطابق مذکورہ بالا کمپنی المونیم اوراسٹیل کے خام مواد اورتکمیل شدہ سالان کی تجارت میں ملوث ہے ۔ تاہم تحقیقات نے انکشاف کیاہے کہ ٹیکس دہندہ نے مختلف غیرموجود /جعلی فرموں سے جعلی آئی ٹی سی حاصل کرکے دوسروں کو منتقل کیاہے ۔
ملزم کو مرکزی سامان اورخدمات ایکٹ 2017کے سیکشن 69 کے تحت گرفتارکیاگیاہے ۔ اس لئے کہ اس نے مذکورہ بالا ایکٹ کے سیکشن 132  اور کے تحت جرائم کاارتکاب کیاہے ۔ ملزم کو 3فروری ،2022کو بیلاپورمیں فرسٹ کلاس جوڈیشیل مجسٹریٹ واشی کے سامنے پیش کیاگیا جنھوں نے اسے 14 دنوں کی عدالتی تحویل میں بھیج دیاہے ۔ یہ بیان نئی ممبئی کے سی جی ایس ٹی اورمرکزی ایکسائز کے کمشنر جناب پربھات کمارکے ذریعہ دیاگیاہے ۔
یہ کیس ٹیکس چوری مخالف مہم کا حصہ ہے جسے ممبئی زون کے سی جی ایس ٹی کے ذریعہ ان دھوکہ بازوں کو اورٹیکس چوری کرنے والوں کے خلاف شروع کیاگیاہے جو قانون کی پابندی کرنے والے ٹیکس دہندگان کے لئے غیرصحت مند مقابلہ پیداکررہے اورسرکاری خزانے کو دھوکہ دے رہے ہیں ۔ اس مہم کے حصے کے طورپر نئی ممبئی کی کمشنری نے 425کروڑروپے کی ٹیکس چوری کا پتہ لگایاہے ، 20کروڑروپے وصول کیاہے اورحالیہ دنوں میں 11افراد کو گرفتارکیاہے ۔
سی جی ایس ٹی کا محکمہ ٹیکس چوری کرنے والوں کی شناخت کے لئے ڈاٹاتجزیاتی ذرائع کو استعمال کررہاہے ۔ ڈاٹاتجزیہ اورنیٹ ورک تجزیہ کا استعمال کرکے ممبئی زون کے سی جی ایس ٹی کے افسران نے گذشتہ 5مہینوں میں 625سے زیادہ ٹیکس چوری کے معاملات کو درج کیاہے ، 5500کروڑ روپے کی ٹیکس چوری کا پتہ لگایاہے اور 630کروڑروپے وصول کئے ہیں اور 48افراد کو گرفتارکیاہے ۔
آنے والے دنوں اورمہینوں میں سی جی ایس ٹی کامحکمہ دھوکے بازوں اورٹیکس چوری کرنے والوں کے خلاف مہم کو مزید تیزکرنے جارہاہے ۔ اس لئے کہ یہ لوگ ایماندارٹیکس دہندگان کے لئے غیرمناسب مقابلہ کا سبب بن رہے ہیں اورسرکاری خزانے کو اس کے صحیح محصولات میں دھوکہ دے رہے ہیں ۔
سماجی انصاف اور تفویض اختیارات کی وزارت
سرکار نے معذور افراد کے لئے پہچان کئے گئے مذکورہ عہدوں کی فہرست کو نوٹیفائی کیا
نئی دہلی15،جنوری2021
معذور افراد کو بااختیار بنانے کے محکمے نے 4 جنوری 2021 کو مرکزی سرکار کے اداروں میں 3566 عہدوں  کو نوٹیفائی کیا تھا جو معذور افراد کے قانون 2016 کے تحت بینچ مارک معذور افراد  کے لئے مناسب ہیں۔ ان میں گروپ اے کے 1046، گروپ بی کے 515، گروپ سی کے 1724 اور گروپ ڈی کے 281 عہدے شامل ہیں۔ معذور افراد کے نئے زمروں جیسے بوناپن، ایسڈ اٹیک  لوگوں، مانس پیشی کے مریض، ذہنی طور پر بیمار لوگ، آٹیزم اسپیکٹرم، کم سوچ رکھنے والے لوگ، مخصوص سیکھنے کی صلاحیت سے محروم اور کثیر طور پر معذور کے لئے بھی مذکورہ عہدوں کی پہچان کی گئی ہے۔ یہ فہرست پوری طرح نہیں ہے اور مرکزی وزارتیں، محکمہ، خود مختار اداروں اور پبلک سیکٹر انڈر ٹیکنگس مزید فہرست جاری کرسکتی ہیں۔ یہ نوٹیفکیشن سرکاری اداروں میں بینچ مارک معذور افراد کے روزگار کے مواقع کو وسعت دے گا۔
معذوروں کے لئے مذکورہ 2973 عہدوں کی ایک فہرست معذور افراد  قانون 1955 کے تحت پچھلی بار 29 جولائی 2013 کو نوٹیفائی کی گئی تھی۔ یہ قانون اب واپس لے لیاگیا ہے۔ پہلے کی نوٹیفائیڈ فہرست کے مقابلے میں 593 نئے عہدے جوڑے گئے ہیں۔
مرکزی سرکار کے ذریعے 4 جنوری 2021 کو نوٹیفائیڈ عہدوں کی فہرست معذوروں کو بااختیار بنانے کے محکمے کے سکریٹری کی صدارت میں تشکیل دی گئی ایک مخصوص کمیٹی سفارشوں پر مبنی ہے۔کمیٹی میں ماہرین، معذور اور معذور افراد کی مختلف انجمنوں کے نمائندے بھی شامل ہیں۔
فہرست کی تفصیل محکمے کی ویب سائٹ پر دستیاب ہے۔ نوٹیفکیشن بھی http://egazette.nic.in/WriteReadData/2021/224370.pdf پر دستیاب ہے۔
...............................................................
ش ح، ح ا، ع ر
U-423
(Visitor Counter : 199
نیتی آیوگ
اٹل انوویشن مشن نے اے آئی سی ٹی ای کے ساتھ مل کر اٹل ٹنکرنگ لیب اپنانے اوراے آئی سی ٹی ای انسٹی ٹیوشن انوویشن کونسلز کے ذریعہ ملک بھرمیں اسکولی طلباء انوویٹرس کو بااختیاربنانے کے لئے شراکت داری کا اعلان کیا
ڈاکٹربی آرامبیڈکرجینتی کے موقع پر اٹل انوویشن مشن نیتی آیوگ اور تعلیم کی وزارت کے انوویشن سیل اے آئی سی ٹی ای نے اپنے اسٹراٹیجک اشتراک کااعلان کیاہے تاکہ عالمی نوعیت کے مستقبل کے لئے تیارانوویشن ہنرمندی کے لئے اٹل ٹنکرنگ لیب اسکولی طلباء کا بااختیاربنایاجاسکے ۔
سبھی ریاستوں اور مرکز کے زیرانتظام علاقوں میں پھیلے اعلیٰ تعلیمی اداروں میں 2500سے زیادہ انسٹی ٹیوشن انوویشن کونسل آئی آئی سی کے ساتھ اسکولوں میں قائم 7200سے زیادہ اٹل ٹنکرنگ لیب سے جڑنے کے لئے ساجھیداری شروع کی گئی ہے ۔
اسکولوں میں اٹل ٹنکرنگ لیب کو سہولتوں سے لیس کیاگیاہے اور اسکولی طلباء کو ٹنکرنگ مواقع فراہم کئے گئے ہیں تاکہ اختراعی پروجیکٹوں پر کام کیاجاسکے اور ان کی اختراعی صلاحیتوں کو بہتربنایاجاسکے ۔
اے ٹی ایل اورآئی آئی سی دونوں ماڈل نوجوانوں کی اختراعی صلاحیتوں کو سامنے لانے کے لئے اور اختراعی صلاحیت میں اضافہ کرنے کے لئے موثراوربااثر ادارہ جاتی میکنزم ثابت ہوئے ہیں ۔ ان ماڈلس کو زیادہ مضبوط اوربااثربنانے کے لئے آئی آئی سی کے ذریعہ اے ٹی ایل کو اپنا نااوراے ٹی ایل کو لگاتار صلاح دیناایک مربوط ایکوسسٹم کے تحت اٹھایاگیاقدم ہے جو اے آئی سی ٹی ای ، ایم آئی سی اے آئی ایم اورنیتی آیوگ کی کوششوں سے نافذ ہواہے ۔
اس کے علاوہ اس قدم کو اسکولوں اوراعلیٰ تعلیمی اداروں کے درمیان فرق کو کم کرنے کے لئے قومی تعلیمی پالیسی 2020کے مقصد کے ساتھ بھی جوڑا گیاہے ۔ اسے اپنانے کی کوشش میں دونوں طرف سے آن لائن مینٹورنگ لیکچرسیشن گروپ پروجیکٹ اور اہم شراکت داروں کے دورے وغیرہ کی کارروائی ہونی ہے ۔
اس ورچوئل پروگرام کے درمیان اظہارخیال کرتے ہوئے اٹل انوویشن مشن کے مشن ڈائرکٹرآررامانند نے کہاکہ اے آئی سی ٹی ای اوراے آئی ایم نے گذشتہ کچھ سالوں میں ایک کلیدی شراکت داری تیارکی ہے ۔ اے ٹی ایل کے ساتھ میں اے آئی سی ٹی ای، آئی آئی سی کےذریعہ طلباء کو اپنانے سے اے ٹی ایل میں مختلف اختراع سے متعلق تربیت اور اختراع ورکشاپ کی پہل کا فائدہ اٹھاتے ہوئے اے ٹی ایل اسکول کے طلباء میں موجودہ معلومات اوراختراعی سوچ کی تشہیرمیں بہت اضافہ ہوگا۔
تکنیکی تعلیم کے لئے آل انڈیاکانسل کے چیئرمین ڈاکٹرانل سہسرابدھے نے اس موقع پر اظہارخیال کرتے ہوئے طلباء کی تربیت کے ساتھ ساتھ بھارتی معلوماتی نظام اور اس سے جڑی اقدار کو بھی فروغ دینے پر زوردیا۔
انھوں نے کہا کہ میں اس اشتراک سے بیحد خوش ہوں ، جس کے ذریعہ ہم نہ صرف اختراعی طلباء کو صلاح دیتے ہیں بلکہ ان کے درمیان بھارتی معلومات فراہم کرکے نظام کو بھی لے کرآتے ہیں ۔
اپنے خطاب میں تعلیم کی وزارت میں چیف انوویشن افسر ڈاکٹرابھے جیرے نے کہاکہ اگرہم صحیح معنوں میں اختراعی ملک کے طورپر ابھرنے کی خواہش رکھتے ہیں توہمیں اس بات کو یقینی بنانا ہے کہ ہمارے پاس بڑے بڑے نظریئے ہوں ۔ اس تناظرمیں میں سمجھتاہوں کہ اٹل انوویشن مشن اورآئی آئی سی کے درمیان یہ شراکت داری زبردست سودمند ثابت ہوگی اور بہت سے نظریات اورانسانی وسائل کے حل سامنے آسکیں گے ۔
اسی دوران یہ اشتراک انوویشن مقابلوں میں شرکت کے لئے طلباء کے واسطے ایک منفرد موقع بھی ہوگا ان کے پاس صلاح مشورہ حاصل کرنے کے علاوہ اوریونیورسٹی کے ایکوسسٹم تک پہنچنے کا موقع بھی حاصل ہوگا۔
وزارت دفاع
انڈین کوسٹ گارڈنے 75 واں یوم آزادی کا جشن منایا
اہم جھلکیاں:
- انڈین کوسٹ گارڈ نے 75 ویں یوم آزادی کی مناسبت سے 100 جزیروں پر قومی پرچم لہرایا
- پورے ہندوستان میں کوسٹ گارڈ اسٹیشنوں پر مختلف پروگراموں کا انعقاد کیا گیا
- ان میں باہمی بات چیت کے پروگرام ، شجرکاری مہم ، سائیکلا تھن ، کوئز مقابلے اور موٹر سائیکل ریلیاں شامل ہیں
انڈین کوسٹ گارڈ  نے ہندوستان کی آزادی کی 75 ویں سالگرہ کے موقع پر نیز لوگوں میں حب الوطنی کو فروغ دینے کے لیےملک کی منتخب 100 آباد اور غیر آباد جزیروں پر قومی پرچم لہرایا۔ ان میں سے 36 جزیرے مغربی ساحل پر واقع ہیں جبکہ 25 جزائر مشرقی ساحل پر ہیں۔ انڈمان و نکوبار کے 24 جزیروں اور لکشدیپ اور منیکوئے کے 15 جزیروں پر بیک وقت ترنگا لہرایا گیا۔
'آزادی کا امرت مہوتسو' کے ایک حصے کے طور پر ، آئی سی جی نے لوگوں کے درمیان حب الوطنی کا جذبہ پیدا کرنے کے لیے پورے ہندوستان میں مختلف کوسٹ گارڈ اسٹیشنوں پر پروگراموں کے ایک سلسلے کا بھی انعقاد کیا۔ ان میں ماہی گیروں کے ساتھ باہمی بات چیت کے پروگرام ، شجر کاری مہم ، سائیکلاتھن ، واکاتھون ، مضمون نویسی کے مقابلے ، ڈرائنگ مقابلے ، کوئز مقابلے اور موٹر سائیکل ریلیاں شامل ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-7882
(Visitor Counter : 185
جدید اور قابل تجدید توانائی کی وزارت
آئی آر ای ڈی اے نے سال 21-2020کے لئے اہم اہداف مرتب کرتے ہوئےایم این آر ای کےساتھ مفاہمت نامے پردستخط کئے
’بہترین ‘درجہ بندی کے تحت آمدنی محصول کا ہدف 2406 کروڑروپے مقرر کیا گیا
نئی دہلی، 03 نومبر 2020: ہندوستانی قابل تجدید توانائی فروغ ایجنسی لمٹیڈ نے حکومت ہندکی نئی اور قابل تجدیدتوانائی کی وزار ت  کے ساتھ سال 21-2020 کے لئے اہم اہداف مقرر کرتے ہوئے ایک مفاہمت نامے پر دستخط کئےہیں۔ اس مفاہمت نامے پرایم این آر ای کے سکریٹری جناب اندو شیکھر چترویدی اور آئی آر ای ڈی اے کے چیئرمین اورمنیجنگ ڈائریکٹر جناب پردیپ کمار داس نے آج این آر ای اور آئی آر ای ڈی اے کے سینئر حکام کی موجودگی میں دستخط کئے۔
حکومت ہند نے بہترین درجہ بندی کے ساتھ ساتھ کارکردگی سے متعلق مختلف پیرا میئرس یعنی پیمانوں جیسے محصول کی فیصد کے مطابق آپریٹنگ منافع آپریشنز  کے تحت ،اوسط اصل قیمت ،قرض دینے اورواجبات قرضوں وغیرہ کے فیصد کے طورپر پی اے ٹی وغیرہ کے لئے 2406 کروڑروپے کا محصول ہدف مقرر کیا ہے۔آر آئی ڈی اے نے 2 نومبر2020 تک ، ہندوستان میں 2700سے زیادہ قابل تجدید توانائی منصوبوں کے لئے مجموعی طور پر قرضوں کی فراہمی کے لئے 57000 کروڑروپے کی مالی اعانت فراہم کی ہے۔ اور ملک میں سبزتوانائی میں 17259صلاحیت میں مزید اضافے کے لئے تعاون دیا ہے۔
ماحولیات، جنگلات اور موسمیاتی تبدیلی کی وزارت
پلاسٹک کے فضلے سے نمٹنے کی پالیسی
پلاسٹک ویسٹ مینجمنٹ رولز ، 2016، پورے ملک میں ماحولیاتی لحاظ سے مناسب طریقے سے پلاسٹک ویسٹ مینجمنٹ کے لیے قانونی فریم ورک فراہم کرتا ہے۔ وزارت نے 12 اگست 2021 کو پلاسٹک ویسٹ مینجمنٹ ترمیمی رولز، 2021 کا اعلان کیا ہے، جس میں یکم جولائی 2022 سے شناخت شدہ واحد استعمال شدہ پلاسٹک کی اشیا، جن میں کم افادیت اور کوڑا کرکٹ کی زیادہ صلاحیت ہے، پر پابندی عائد کی گئی ہے۔ وزارت ماحولیات، جنگلات اور موسمیاتی تبدیلی نے بھی 16 فروری 2022 کو پلاسٹک ویسٹ مینجمنٹ ترمیمی رولز، 2022 کے ذریعے پلاسٹک پیکیجنگ کے لیے توسیعی پروڈیوسر کی ذمہ داری سے متعلق رہنما خطوط سے مطلع کیا ہے۔
پلاسٹک ویسٹ مینجمنٹ رولز 2016 کے نفاذ کو مضبوط بنانے اور شناخت شدہ واحد استعمال پلاسٹک آئٹمز کے استعمال کو کم کرنے کے لیے درج ذیل اقدامات کیے گئے ہیں:
 اس سلسلے میں وزارت کی ہدایات کے مطابق بتیس ریاستوں/ مرکز زیر انتظام علاقوں نے چیف سکریٹری/ ایڈمنسٹریٹر کی صدارت میں خصوصی ٹاسک فورس تشکیل دی ہے تاکہ شناخت شدہ واحد استعمال پلاسٹک کی اشیا کو ختم کیا جا سکے۔ اس سلسلے میں وزارت کی جانب سے قومی سطح کی ٹاسک فورس بھی تشکیل دی گئی ہے۔
 ریاستی/ یو ٹی حکومتوں اور متعلقہ مرکزی وزارتوں/محکموں سے بھی درخواست کی گئی ہے کہ وہ ایک جامع ایکشن پلان تیار کریں اور اسے مقررہ وقت میں نافذ کریں۔ چودہ ریاستوں/ مرکز زیر انتظام علاقوں اور بارہ مرکزی وزارتوں نے اپنے جامع ایکشن پلان تیار کیے ہیں۔
 سوچھ بھارت مشن 2.0 کے تحت، پلاسٹک ویسٹ مینجمنٹ سمیت ٹھوس کچرے کے انتظام کے لیے ریاستوں اور مرکز زیر انتظام علاقوں کو اضافی مرکزی امداد بھی فراہم کی جاتی ہے۔ سوچھ بھارت مشن اربن 2.0 میں واحد استعمال پلاسٹک کے خاتمے پر خصوصی توجہ دی گئی ہے۔ پلاسٹک کے کچرے کو کم کرنے کے لیے سوچھ سرویکشن 2022 میں واحد استعمال پلاسٹک پر پابندی کو ایک اہم جزو کے طور پر شامل کیا گیا ہے۔
 مرکزی آلودگی کنٹرول بورڈ  کی طرف سے تمام ریاستوں کو پلاسٹک ویسٹ مینجمنٹ رولز، 2016 کی دفعات کے نفاذ کے لیے ادارہ جاتی میکانزم قائم کرنے کے لیے ماحولیات  ایکٹ، 1986 کے سیکشن 5 کے تحت طاقت کا استعمال کرتے ہوئے تمام ریاستی آلودگی کنٹرول بورڈ/ آلودگی کنٹرول کمیٹیوں کو ہدایات جاری کی گئی ہیں۔ سی پی سی بی کو ای کامرس کمپنیوں، معروف واحد استعمال پلاسٹک فروخت کنندگان/ صارفین، اور پلاسٹک کے خام مال کے مینوفیکچررز کی طرف سے شناخت شدہ واحد استعمال شدہ پلاسٹک کی اشیا کو مرحلہ وار ختم کرنے کے حوالے سے ہدایات بھی جاری کی گئی ہیں۔
ماحولیات، جنگلات اور موسمیاتی تبدیلی کے وزیر مملکت جناب اشونی کمار چوبے نے آج راجیہ سبھا میں یہ معلومات فراہم کی۔
صدر جمہوریہ کا سکریٹریٹ
رکشا بندھن کے موقع پر صدرجمہوریہ ہند کی عوام کو مبارکباد
نئی دہلی، 14اگست 2019، صدرجمہوریہ ہند ، جناب رام ناتھ کووند نے رکشا بندھن کے موقع پر عوام کے لئے اپنے مبارکبادی پیغام میں کہا ہے کہ:۔
‘‘رکشا بندھن کے مبارک موقع پر ملک اور بیرون ملک میں مقیم اپنے تمام ہم وطنوں کو میں پرجوش مبارکباد اور نیک خواہشات پیش کرتا ہوں۔
رکشا بندھن ، بھائیوں اور بہنو ں کے درمیان بے مثال رشتے کا جشن منانے کا تہوارہے۔ بہنوں کے ذریعہ راکھی باندھنے کا عمل، بھائیوں اور بہنوں کے درمیان پیار، محبت اور آپسی اعتماد کا عکاس ہے۔
میری دلی تمنا ہے کہ اس تہوارکے ذریعہ ہمارے معاشرے میں لوگوں کے درمیان خواتین کے مفادات کا تحفظ کرنے کے جذبے اور ان کی فلاح وبہبود کو فروغ دینے میں مزید اضافہ ہو۔اس مبارک موقع پر آئیے ہم سب مل کر اس بات کو یقینی بنانے کا عہد کریں کہ ہمارے ملک کی خواتین، بہنیں اور بیٹیاں خود کو مزید محفوظ محسوس کریں’’
م ن۔م ع۔رض
U- 3724
(Visitor Counter : 51